Ozodbek Nazarbekovning Termiz stadionidagi konsertida chiroqlar yoqib berilmagani xabar qilindi

Shu kunlarda O‘zbekiston va Qoraqalpog‘iston xalq artisti Ozodbek Nazarbekovning viloyatlarda gastrol konserti davom etmoqda, deb xabar qiladi “Uz24”.

21-may kuni Termizdagi stadionda bo‘lib o‘tgan konsertda stadionning elektr tarmog‘idan qarzi bo‘lgani uchun chiroqlar yoqib berilmagan. Natijada, Ozodbek Nazarbekov yarim soat qorong‘ida kuylagan.
Qorong‘u bo‘lsa-da, muxlislar qo‘l fonarlarini yoqib stadionni tark etmagan.
Eslatib o‘tamiz, bundan bir necha kun oldin Ozodbek Nazarbekov bobo bo‘lgandi.